# Maya Hawke

Maya Ray Thurman Hawke (Nova York, 8 de juliol de 1998) és una actriu, cantant i model estatunidenca, filla dels reconeguts intèrprets Uma Thurman i Ethan Hawke. Va fer el seu debut en el paper de Jo March a l'adaptació de la BBC del clàssic Donetes. Interpreta el personatge de Robin Buckley en la tercera i quarta temporada de la sèrie de Netflix Stranger Things.

## Biografia

Va néixer el 8 de juliol de 1998 a Nova York, filla dels intèrprets Uma Thurman i Ethan Hawke. Els seus pares es van conèixer al rodatge de Gattaca el 1997 i es van casar al maig de 1998, divorciant-se el 2005. El seu germà, Levon Thurman-Hawke, va néixer el 2002.
Per part de pare, Hawke és rebesneta del dramaturg Tennessee Williams. Per part de mare, és neta de l'erudit budista Robert Thurman i de la model Nena von Schlebrügge. Schlebrügge va estar casada amb l'escriptor Timothy Leary. La mare de Nena, Birgit Holmquist, també va fer de model.
Hawke és dislèctica, fet que la va portar a canviar constantment d'escola. L'ambient artístic de la seva llar la va menar a convertir-se en actriu. Va començar els estudis d'art dramàtic a la Juilliard School, abandonant-los en l'obtenir un dels papers principals en l'adaptació de la BBC de Donetes.

## Carrera
### Modelatge

Igual que la seva mare i la seva àvia, Hawke va fer de model per a la revista Vogue al començament de la seva carrera. També va ser escollida com la imatge de la marca de moda AllSaints. El 2017, va participar en una campanya publicitària de Calvin Klein, sota la direcció de Sofia Coppola.

### Interpretació

Hawke va ser escollida per Sofia Coppola per a interpretar el paper de la Sireneta en una adaptació planejada per Universal Pictures. No obstant això, els productors van preferir a la més reconeguda Chloë Grace Moretz. Aquest i altres tipus de dificultats amb el projecte van portar Coppola a abandonar-ne la direcció. Moretz també va ser acomiadada.
El 2017 va interpretar el paper de Jo March a la minisèrie Donetes. Va ser seleccionada per interpretar el paper de Robin Buckley en la tercera temporada de la popular sèrie de Netflix Stranger Things. El seu personatge va ser descrit com «una noia alternativa avorrida del seu treball» fins que ensopega amb un dels secrets de Hawkins. Hawke també va interpretar Linda Kasabian a Once Upon a Time in Hollywood, sota la direcció de Quentin Tarantino.
L'octubre de 2018, es va anunciar que Hawke apareixeria a la pel·lícula de Gia Coppola, Mainstream, estrenada el 2020. També interpreta a Heather a la pel·lícula de terror de Netflix Fear Street Part One: 1994, que es va estrenar el juliol del 2021. L'abril de 2022, Hawke es va unir a la pel·lícula biogràfica de Bradley Cooper sobre Leonard Bernstein, Maestro. El mateix any va protagonitzar la pel·lícula de comèdia Strangers de Netflix al costat de Camila Mendes, que des de llavors ha estat retitulada com Do Revenge.

### Música

L'agost de 2019, Hawke va publicar els seus dos primers senzills, «To Love A Boy» i «Stay Open». Les cançons van ser escrites i gravades per Hawke i el compositor Jesse Harris. Finalment, Hawke va donar forma a un àlbum d'estudi amb el títol de Blush. Inicialment previst per a ser publicat el 19 de juny de 2020, Blush es va endarrerir fins al 21 d'agost de 2020 a causa de les protestes de Black Lives Matter del 2020. Hawke va escriure per Instagram: "Crec que aquest no és un moment per a l'autopromoció. És un moment per a l'activació, l'educació i l'autoexaminació". El 2021 va publicar el seu single Blue Hippo.

## Filmografia
### Cinema i televisió

| Any | Títol | Personatge | Notes |
| 2017 | Little Women | Jo March | Minisèrie |
| 2019 - present | Stranger Things | Robin Buckley | |
| 2019 | Once Upon a Time in Hollywood | Linda Kasabian | Llargmetratge |
| 2019 | Ladyworld | Romy | Llargmetratge |
| 2019 | Human Capital | | Llargmetratge |
| 2019 | Mainstream | | Llargmetratge |
| 2022 | Do Revenge | Eleanor | |

## Referències

* ↑ Chestang, Raphael. «Uma Thurman Opens Up About the 'Worst Decision' She's Made in Turning Down a Role». Entertainment Tonight, 21-02-2017. [Consulta: 5 febrer 2018].
* ↑ Kavanagh, Joanne. «Who is Maya Hawke? Uma Thurman and Ethan Hawke's daughter and Little Women star playing Jo March». The Sun, 28-12-2017. [Consulta: 5 febrer 2018].
* 1 2 «Maya Hawke On Little Women And Following Her Parents Footsteps». Vogue, 26-12-2017. [Consulta: 26 desembre 2017].
* 1 2 3 4 «Maya Hawke, daughter of Hollywood royalty, on scaring men and making Little Women». Sydney Morning Herald, 22-12-2017. [Consulta: 26 desembre 2017].
* ↑ Kamenetz, Rodger. «Robert Thurman Doesn't Look Buddhist». The New York Times Magazine, 06-05-1996. [Consulta: 22 agost 2016].
* ↑ «Maya Hawke y su “bendita” dislexia» (en castellà), 13-09-2020. [Consulta: 25 setembre 2020].
* ↑ «Maya Hawke revela como dejó Julliard por trabajar en Little Women». Series Adictos, 13-05-2018. [Consulta: 13 febrer 2020].
* ↑ «Norman Parkinson». The Daily Beast, 12-10-2009. [Consulta: 5 febrer 2018].
* ↑ «sofia coppola explores first kisses and crushes for calvin klein's new underwear campaign». i-D, 18-04-2017. [Consulta: 14 novembre 2018].
* ↑ Kroll, Justin. «Sofia Coppola Is No Longer Directing 'The Little Mermaid'». Variety, 01-06-2015. [Consulta: 26 desembre 2017].
* ↑ «The Little Mermaid' Gets 3 Different Movie Adaptations». Teen Vogue, 05-04-2017. [Consulta: 26 desembre 2017].
* ↑ «BBC One and Playground announce Little Women cast». BBC, 06-07-2017. [Consulta: 26 desembre 2017].
* ↑ N'Duka, Amanda. «Lena Dunham, Austin Butler, Maya Hawke, Lorenza Izzo Board Quentin Tarantino's 'Once Upon A Time In Hollywood'». Deadline Hollywood, 22-08-2018. [Consulta: 22 agost 2018].
* ↑ Berger, Laura. «Gia Coppola to Direct “Mainstream,” a Love Triangle Featuring Rising Star Maya Hawke» (en anglès). Women and Hollywood, 31-10-2018.
* ↑ Fleming, Mike Jr. «Johnny Knoxville, Chris Messina, Alexa Demie, Colleen Camp Join Gia Coppola’s ‘Mainstream’» (en anglès). Deadline, 14-05-2019.
* ↑ Tartaglione, Nancy. «Venice Film Festival 2020: Competition Light On Studios, Strong On Global Arthouse & Women Directors – Full List» (en anglès). Deadline, 28-07-2020.
* ↑ «Maya Hawke Flees a Knife-Wielding Maniac in Clip From ‘Fear Street Part One: 1994’» (en anglès). Rolling Stone, 30-06-2021.
* ↑ «Maya Hawke Joins Bradley Cooper’s Leonard Bernstein Drama ‘Maestro’ (Exclusive)» (en anglès). The Hollywood Reporter, 28-04-2022.
* ↑ N'Duka, Amanda; D'Alessandro, Anthony. «Camila Mendes & Maya Hawke To Star In Netflix Movie ‘Strangers’ From ‘Someone Great’ Helmer Jennifer Kaytin Robinson» (en anglès). Deadline, 10-11-2020.
* ↑ Sawyer, Jonathan. «Maya Hawke's Debut Singles: Stream Them Here». Highsnobiety, 22-08-2019. [Consulta: 25 agost 2019].
* ↑ Nickolai, Nate. «Maya Hawke Debuts Two Singles Ahead of Album Release». Variety, 18-08-2019. [Consulta: 25 agost 2019].
* ↑ «BLUSH.the debut album from Maya Hawke. out August 21st.» (en anglès). Mayahawkemusic.com. Arxivat de l'original el 18/06/2020.
* ↑ «Maya decided to delay the release of her new album ‘Blush’ (📲: momandpopmusic via Instagram stories)» (Twitter) (en anglès), 15-06-2020. Arxivat de l'original el 08/06/2022.
* ↑ «V’S NEW MUSIC ROUND-UP» (en anglès). V Magazine, 13-12-2021.
* ↑ Kroll, Justin «'Stranger Things' Season 3 Adds Maya Hawke, Ups Priah Ferguson». Variety, 02-03-2018.
* ↑ Weir, Keziah. «Maya Hawke Gets Into the Family Business With the Literary Role of a Lifetime: Jo March». Elle, 02-04-2018. [Consulta: 26 agost 2018].
* ↑ Ramos, Dino-Ray. «Fantastic Fest 2018 Sets 'Overlord', 'Apostle', & 'The Night Comes For Us' In First Wave Of Programming». Deadline Hollywood, 31-07-2018. [Consulta: 26 agost 2018].
* ↑ Peter Sarsgaard, Maya Hawke & 'Get Out's Betty Gabriel Are 'Human Capital'
* ↑ McNary, Dave. «Film News Roundup: Andrew Garfield Joins Gia Coppola's Romance Movie 'Mainstream'». Variety, 30-10-2018. [Consulta: 19 maig 2019].